Бранимир Балачев : Дупката във Варна се знае като Дупката на Гуцанов!

Дупката във Варна е известна  като Дупката на Гуцанов, всеки варненец знае това! Нещо като светофара на Гуцанов, ама по-отдавна.  Заради това предизборните му фалцети в парламента днес звучат особено нагло! Ето една съвсем кратка хронология за дългата сага с Дупката:
Огромният ров в сърцето на Варна става факт по време на управлението на партията на Гуцанов - БКП, когато няколко старинни къщи са взривени, за да се строи ЦУМ!
ЦУМ няма, но пък се появяват няколко десетки бараки около Дупката. От наемите в общинския бюджет на Варна, според запознати, е влизала една малка част под формата на т.нар. тротоарно право, а разликата е потъвала в касите на БСП и формацията на Иван Костов.
Апетитите обаче растат. Затова изненадващо в един прекрасен ден Дупката се оказва в ръцете на пловдивския бизнесмен и активист на БСП Георги Гергов.
Как става това ? Борислав Гуцанов е председател на Общинския съвет във Варна и местната власт удобно пропуска да вдигне участието си в капитала на дружеството, което стопанисва Дупката. Така Варна губи ценен имот в центъра на града.
„Спасителят” Георги Гергов е доведен от Борислав Гуцанов. През 2006 година Гергов получава „Международен панаир Пловдив” чрез приватизация, извършена от Корнелия Нинова, тогавашен зам.-министър на икономиката, сега лидер на БСП и началник на Гуцанов.
В наши дни Община Варна винаги е защитавала интереса си и няма как да се очаква да подарява акциите, които притежава. Те имат стойност, но нито Пловдив, нито Корнелия Нинова, която беше министър на икономиката в правителството на Промяната, не ги купиха, ако са били толкова важни, въпреки отправеното предложение от Община Варна.
А за управлението на Варна от Гуцанов като председател на Общинския съвет, може да се напише тритомник. Криминале, с акцент върху сметките, правени като в Елитбанк...

Пресцентър на ПП ГЕРБ - Варна